Dhahran
Store norske leksikon,Geografi,Verdens geografi,Asia,Saudi-Arabias geografi
Dhahran er en industriby og havneby i Saudi-Arabia, beliggende på en liten halvøy nordøst i landet, ved Persiabukta, 13 kilometer sør for Dammam og nær broforbindelsen til Bahrain. Den har 240 700 innbyggere (2021). Byen ligger nær de to andre storbyene Dammam og Khobar, i et urbant konglomerat med over fire millioner innbyggere.
Byen ligger i hovedområdet for Saudi-Arabias oljeutvinning, og er hovedsete for det statlige (tidligere amerikanske) oljeselskapet Saudi Aramco, og dette komplekset utgjør en vesentlig del av byen.Dhahran ble etablert som en følge av at olje ble funnet i området i 1938. Byen er knutepunkt for flere oljeledninger, og næringsvirksomhet knyttet til utvinning og eksport av petroleum. King Fahd University of Petroleum and Minerals ble opprettet i Dhahran i 1963.Byen har jernbaneforbindelse med hovedstaden Riyadh og internasjonal lufthavn. Les mer i Store norske leksikon Saudi-Arabias geografi Saudi-Arabias befolkning Økonomi og næringsliv i Saudi-Arabia